AJÁNLATTÉTELI FELHÍVÁS

AJÁNLATKÉRŐ
Mór Városi Önkormányzat 
8060 Mór, Szent István tér 6.
Tel.: 22/560-805
E-mail: szabozoli@mor.hu

Tárgy:
Mór város 2026. évi karácsonyi ünnepköri díszvilágítása műszaki feltételeinek biztosítása.

Feladat:
Mór város 2026. évi karácsonyi ünnepköri díszvilágítása műszaki feltételeinek biztosítása az alábbiak szerint:

Városi díszvilágítás:
· Rendelkezésre álló díszek átvizsgálása és szükség szerinti felújítása-javítása, felszerelése, üzemeltetése, leszerelése tárolóhelyre szállítással, szükség szerint a fel- és leszerelés emelőkocsi használatával:
· [bookmark: _Hlk114815673]Körforgalom és környékén 12 db csillag kandeláber dísz
· Polgármesteri Hivatal épülete előtti oldalon, parkolóban, körforgalomban 6 db harang és 5 db fenyő kandeláber dísz
· Polgármesteri Hivatal épülete előtt a karácsonyfa világítás és díszítés, 200 db gömb dísz beszerzése
· Polgármesteri Hivatal épület 2 db kapuja és a lánckorlát világítása fényfüzérrel,
· Betlehem megvilágítása
· Szent István parkban lévő 4 db pad és a borókák, tuják megvilágítása fényfüzérrel, ehhez 250 fm állandó világítású led fényfűzér beszerzése
· Szent István parkban és a parkolóban reflektorok ki-visszakötése
· Köztéri közvilágítási hálózat elemeinek visszaállítása és visszakapcsolása.

Városi Piac dísztéri díszvilágítás:
· Meglévő díszek átvizsgálása és szükség szerinti felújítása-javítása, felszerelése, üzemeltetése, leszerelése tárolóhelyre szállítással, szükség szerint a fel- és leszerelés emelőkocsi használatával: 4 db 3D fénydísz, fényfüzérek 2 db padra, szánra, istállóépület ereszére, 1 db faházra.
· 1 db kb. 5 m magas fenyőfa feldíszítése: 120 fm villogó led fényfűzér és 50 db gömb dísz beszerzése, majd felhelyezése.
· Áramvételezési helyek kiépítése üzemeltetése és leszerelése a következő elemekhez: színpad, 4 db 3D fénydísz, 1 db fenyőfa, fényfüzérek 2 db padon, szán, istállóépület eresz, 1 db faház.
· Díszvilágítás vezérlésének kiépítése.

Ajánlattevőnek a 2026. évi karácsonyi ünnepköri rendezvénysorozat (négy Advent vasárnap) teljes időtartama alatt, valamint a rendezvényt megelőző előkészítés során is a feladatkörébe tartozik:
· A rendezvénysorozat teljes körű villamoshálózat kiépítési, üzemeltetési és bontási munkáinak szakmai felügyelete, helyszíni lebonyolítása és irányítása.
· A rendezvénysorozat villamoshálózat kiépítési, üzemeltetési és bontási munkáiban közreműködő bérleményüzemeltető MÓR-HOLDING Kft. szakembereivel, a Móri Polgármesteri Hivatal munkatársaival, a rendezvény hangosítását és színpadot biztosító vállalkozóval, stb. történő egyeztetés, kapcsolattartás.

A kiépítési munkákat csak villanyszerelő végzettséggel rendelkezők végezhetik.
Ajánlatkérő az ajánlattételi időszak alatt, előzetes egyeztetés alapján lehetőséget nyújt az eszközállomány megtekintésére.

Teljesítések határideje, időtartama:
1. részfeladat: áramvételezési helyek kiépítése, díszek átvizsgálása, felújítása-javítása, felszerelése, egyéb munkák elvégzése a Szent István tér és a Városi Piac dísztér területén az ajánlattételi felhívásban foglaltak szerint 2026.11.27-ig

[bookmark: _Hlk211879098]2. részfeladat: az ajánlattételi felhívás szerinti karácsonyi ünnepköri díszvilágítás üzemeltetése 2026.11.27-tól 2027.01.07-ig

3. részfeladat: az ajánlattételi felhívás szerinti karácsonyi ünnepköri díszvilágítás leszerelése és díszek tárolóhelyre szállítása, köztéri közvilágítási hálózat elemeinek visszaállítása és visszakapcsolása 2027.01.07-től 2027.01.15-ig

Szerződés meghatározása:
Vállalkozási szerződés

Az ajánlati ár kialakításával kapcsolatos elvárások:
· Az Ajánlattevőnek a jelen Ajánlattételi felhívás 1. számú mellékletét képező Ajánlattételi nyilatkozatot (felolvasólapot) kell kitöltenie az adott információk figyelembevétele mellett.
· Az Ajánlattevőnek az ajánlati árat úgy kell meghatároznia, hogy az a feladat ellátásával kapcsolatos valamennyi közvetett és közvetlen költséget fedezze.
· Az Ajánlattevő az Ajánlatkérő által elfogadott ajánlati áron felül egyéb költség és díjigény elszámolására nem jogosult. Az ajánlati ár a szerződés teljes időbeli hatálya alatt érvényes, rögzített ár.
· Az ajánlatokat nettó + ÁFA = bruttó, HUF pénznemben kérjük megadni.

Az ellenszolgáltatással kapcsolatos kikötések, feltételek:
· Az Ajánlattételi felhívásban meghatározott részfeladatok teljeskörű, szerződésszerű teljesítését követően, teljesítési igazolás birtokában állítható ki számla az alábbiak szerint:
1. részszámla az 1. részfeladatra
2. részszámla egyben végszámla a 2. és 3. részfeladatra
A számlák fizetési határideje a kiállításától számított 15 nap.
· Amennyiben Ajánlattevő hibás, hiányos vagy késedelmes teljesítéséből Ajánlatkérőnek anyagi kára keletkezik, Ajánlatkérő ezen költségek teljes összegét Ajánlattevő felé tovább terheli, vagy ezen költségeknek megfelelő összeggel csökkentve fizeti ki Ajánlattevő számláját. Ebben az esetben Ajánlattevő köteles külön nyilatkozatban is elismerni Ajánlatkérő követelését. Amennyiben Ajánlattevő a követelés elismerését jogszerűtlenül megtagadja, Ajánlatkérő jogosult érvényesíteni vele szemben minden e kötelezettsége megszegéséből eredő károkat, költségeket, elmaradt hasznokat.

Kizáró okok:
Az eljárásban nem lehet Ajánlattevő, illetve alvállalkozó olyan gazdasági szereplő, aki
a)	egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;
b)	végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
c)	tevékenységét felfüggesztette vagy akinek tevékenységét felfüggesztették;
d)	gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;
e)	az államháztartásról szóló 2011. évi CXCV. törvény 41. § (6) bekezdése szerint nem minősül átlátható szervezetnek, figyelemmel a törvény 1. § 4. pontjára.

Feltételek, melyek fennállása esetén az ajánlattevő, vagy alvállalkozója, vagy ajánlattevő és alvállalkozója együttesen alkalmasak a szerződés teljesítésére (alkalmassági feltételek):

1. A műszaki-szakmai alkalmasság körében referenciaigazolással kell bemutatni:
· Az ajánlattételi felhívás közzétételét megelőző 2 naptári évben legalább 1 db települési köztéri díszvilágítás kiépítése és üzemeltetése, mely legalább 10 db kandeláber dísz és 200 fm fényfűzér elhelyezését tartalmazza.
2. A műszaki-szakmai alkalmasság körében nyilatkozni szükséges:
· Az Ajánlattevő rendelkezzen az alábbi szakképesítéssel rendelkező szakemberekkel:
· 1 fő Villanyszerelő mester és 1 fő legalább középfokú erősáramú végzettségű Érintésvédelmi szabványossági felülvizsgáló (új képzési rendszerben: Erősáramú berendezések felülvizsgálója) végzettséggel.

3. A gazdasági-pénzügyi alkalmasság körében nyilatkozni szükséges:
· Az Ajánlattevőnek az ajánlattételi felhívás közzétételét megelőző kettő, mérlegfordulónappal lezárt üzleti évben az éves beszámoló szerinti adózott eredménye nem lehet negatív.
· Ajánlattevőnek az Ajánlattételi Felhívásban meghatározott feladatra vonatkozó felelősségbiztosítással kell rendelkeznie.
· Az ajánlattételi felhívás közzétételét megelőző kettő évben nem volt bármelyik pénzforgalmi számláján 30 napot meghaladó időtartamú sorban állás fedezethiány, végrehajtás vagy azonnali beszedési megbízás (inkasszó) miatt.

Igazolási mód: Ajánlattevőnek ajánlatában nyilatkoznia kell arról, hogy vele szemben kizáró ok nem áll fenn, és megfelel az előírt műszaki-szakmai és gazdasági-pénzügyi alkalmassági feltételeknek, továbbá a fenti 1. pont szerinti műszaki-szakmai alkalmasság igazolásához megfelelő referenciaigazolásokat kell csatolnia. Amennyiben ajánlattevő csak alvállalkozó(k) bevonásával felel meg az előírt alkalmassági követelményeknek, úgy erre vonatkozóan csatolnia kell az erről szóló nyilatkozatát az alvállalkozó(k) megjelölésével (név, székhely, adószám), továbbá az alvállalkozó(k) által igazolni kívánt alkalmassági feltétel(ek)nek való megfelelésről és a jelen felhívás szerinti kizáró okok hiányáról a bevonni kívánt alvállalkozó(k) által cégszerűen aláírt nyilatkozato(ka)t, továbbá - amennyiben releváns - az alvállalkozó(k) részére kiállított referenciaigazolás(oka)t.

Az ajánlat beérkezésének határideje:
Dátum: 2026.11.05.
Időpont: 10:00
Postai úton: Móri Polgármesteri Hivatal (8060 Mór, Szent István tér 6.)
Személyes benyújtás esetén helyszín: Móri Polgármesteri Hivatal Városfejlesztési és -üzemeltetési Iroda (8060 Mór, Szent István tér 6.)

Ajánlatok nyilvános bontásának időpontja, helyszíne:
Időpont: 2026. 11. 05. 10:05
Helyszín: Móri Polgármesteri Hivatal Városfejlesztési és -üzemeltetési Iroda
	(8060 Mór, Szent István tér 6.)

Az ajánlatok benyújtásának módja:
Ajánlattevőnek ajánlatát jelen dokumentum 1. számú mellékletét képező „Ajánlattételi nyilatkozat (felolvasólap)”, a 2. számú mellékletét képező „Nyilatkozat a kizáró okokról és az alkalmasságról” kitöltésével kell megtennie, és a kitöltött eredeti cégszerű aláírással ellátott dokumentumokat a szakmai alkalmasságot igazoló dokumentumokkal (referenciaigazolásokkal) együtt az ajánlattételi határidő lejártáig postai úton vagy személyesen zárt borítékban kell megküldeni/benyújtani a fent megadott címre, a borítékon feltüntetve: „Mór város 2026. évi karácsonyi ünnepköri díszvilágítása műszaki feltételeinek biztosítása - NEM BONTHATÓ FEL AZ AJÁNLATTÉTELI HATÁRIDŐ LEJÁRTA ELŐTT”. Szükség esetén – az alkalmassági feltételeknél részletezettek szerint – alvállalkozó(k) bevonásáról szóló eredeti cégszerű aláírással ellátott nyilatkozat és az alvállalkozó(k) eredeti cégszerű aláírással ellátott nyilatkozata(i), referenciaigazolása(i) is csatolandó(k).

Az ajánlat határidőben benyújtottnak tekintendő, amennyiben bármelyik benyújtási úton (személyesen, posta) a megadott határidőben megérkezik az ajánlatkérőhöz.

Az ajánlatok értékelése:
· Az Ajánlattételi Felhívásban előírt alkalmassági feltételeknek megfelelő és a legalacsonyabb összegű ellenszolgáltatást tartalmazó érvényes ajánlatot benyújtó ajánlattevő az eljárás nyertese.
· Az ajánlatok értékelése nem a nyilvános bontási eljárás során, hanem azt követően történik.

Ajánlat érvénytelenségének okai:
-	ajánlattevő hiányosan tölti ki a felolvasó lapot;
-	ajánlattevő nem csatolja a kizáró okokról, valamint az alkalmasságról szóló nyilatkozatot vagy a szükséges referenciaigazolást;
-	egyéb módon nem felel meg a jelen felhívásban foglaltaknak;
-	ajánlat határidőn túli beérkezése.

Ajánlat részeként benyújtott dokumentumok:
· Ajánlattételi nyilatkozat (felolvasólap) – 1. számú melléklet,
· Nyilatkozat a kizáró okokról, valamint az alkalmasságról – 2. számú melléklet,
· Alkalmasság igazolására szolgáló dokumentumok (referenciaigazolások),
· Szükség esetén alvállalkozó bevonásáról szóló nyilatkozat és alvállalkozó alkalmassági nyilatkozata, referenciaigazolása.

Egyéb információk:
Ajánlatkérő tájékoztatja az Ajánlattevőket, hogy jelen beszerzési eljárását nem a Közbeszerzésekről szóló 2015. évi CXLIII. törvény (Kbt.) szabályai szerint folytatja le.

Az ajánlat érvényességi ideje: az ajánlattételi határidő lejártától számított 30 nap.

Az eljárás nyelve: Az ajánlatot magyar nyelven kell benyújtani. Az ajánlat részét képező idegen nyelvű dokumentumokat magyar nyelvű fordítás becsatolásával kell az Ajánlattevőnek benyújtania. Az Ajánlatkérő hiteles fordítást nem vár el.

Alternatív ajánlat tétele nem lehetséges. Részajánlattétel nem lehetséges.

Az Ajánlatkérő hiánypótlásra nem biztosít lehetőséget.

Az Ajánlatkérő felhívja az Ajánlattevők figyelmét, hogy nyilvános bontási eljárást tart a Móri Polgármesteri Hivatal Városfejlesztési és -üzemeltetési Irodán 2026. 11. 05-én 10.05-kor, az elkésett ajánlatot érvénytelenné nyilvánítja. Az Ajánlatkérőtől a benyújtott ajánlatok nem igényelhetők vissza. Az Ajánlatkérő a benyújtott ajánlatokat nem a nyilvános bontási eljárás keretében, hanem azt követően értékeli.

Az ajánlat elkészítésével és benyújtásával kapcsolatban felmerülő összes költséget, kockázatot az ajánlattevőnek kell viselnie. Az eljárás lefolytatásától vagy kimenetelétől függetlenül az Ajánlatkérő semmiféle módon nem tehető felelőssé vagy kötelessé ezekkel a költségekkel kapcsolatban. Ajánlattevő kizárólagos felelőssége, hogy az ajánlat a megadott határidőig beérkezzen.

Az Ajánlatkérő az ajánlatok értékelésének eredményről e-mailben értesíti az Ajánlattevőket.

A szerződéskötés pontos időpontjáról és körülményeiről az Ajánlatkérő a nyertes Ajánlattevőt értesíti.

Az Ajánlatkérő kiköti, hogy a döntését nem indokolja, továbbá fenntartja a jogot, hogy az eljárást indoklás nélkül bármikor eredménytelennek nyilvánítsa, illetve az ajánlattételi határidő lejárta előtt az ajánlatkérést visszavonja. Az ajánlattételre való felkérés nem minősül konkrét szerződéskötési ajánlatnak. Ajánlatkérő a nyertes ajánlattevő értesítését követően is minden további jogkövetkezmény nélkül elállhat a szerződéskötéstől.

A nyertes ajánlattevő visszalépése esetén a következő legalacsonyabb összegű érvényes ajánlatot benyújtó szervezettel (személlyel) köt(het)i meg az Ajánlatkérő a szerződést.

	Az ajánlattételi határidő:
Dátum: 2026.11.05.
Időpont: 10:00





Mór Városi Önkormányzat
jegyző


Melléklet: 
1. számú melléklet: Ajánlattételi nyilatkozat (felolvasólap)
2. számú melléklet: Nyilatkozat a kizáró okokról, valamint az alkalmasságról


1. [bookmark: _Hlk114732801][bookmark: _Hlk212448824]számú melléklet



AJÁNLATTÉTELI NYILATKOZAT (FELOLVASÓ LAP)

Mór város 2026. évi karácsonyi ünnepköri díszvilágítása műszaki feltételeinek biztosítása


	Ajánlattevő neve:
	……………………………………

	Ajánlattevő székhelye:
	……………………………………

	Ajánlattevő cégjegyzékszáma, egyéni vállalkozó esetén nyilvántartásba vételi száma:
	……………………………………

	Ajánlattevő adószáma:
	……………………………………

	Telefonszám:
	……………………………………

	E-mail címe:
	……………………………………

	Kapcsolattartó neve:
	……………………………………

	áramvételezési helyek kiépítése, díszek átvizsgálása, felújítása-javítása, felszerelése, egyéb munkák elvégzése a Szent István tér és a Városi Piac dísztér területén az ajánlattételi felhívásban foglaltak szerint
	
nettó …………………………………… Ft,

bruttó…………………………………… Ft

	az ajánlattételi felhívás szerinti karácsonyi ünnepköri díszvilágítás üzemeltetése, leszerelése és díszek tárolóhelyre szállítása, köztéri közvilágítási hálózat elemeinek visszaállítása és visszakapcsolása.
	
nettó …………………………………… Ft,

bruttó…………………………………… Ft 

	AJÁNLATI ÁR ÖSSZESEN:
	
nettó …………………………………… Ft,

bruttó…………………………………… Ft




Ajánlatom 30 napig érvényes.

Az ajánlatkérésben leírt feladatok teljesítéséhez szükséges szaktudással és jogosultságokkal rendelkezünk (vagy alvállalkozónk rendelkezik), az ajánlatkérésben megjelenített kötelezettségeket, feltételeket elfogadjuk.

…………………………………………, 2026. …………………… hó ………… nap


	P.H
	
	…………………………………………….
	       ajánlattevő cégszerű aláírása


2. számú melléklet


NYILATKOZAT A KIZÁRÓ OKOKRÓL ÉS AZ ALKALMASSÁGRÓL


Alulírott ………………………………………………………………… [név], mint a(z) …………………………………………………………………………….. [cégnév, székhely] ajánlattevő cégjegyzésre/kötelezettségvállalásra jogosult képviselője a „Mór város 2026. évi karácsonyi ünnepköri díszvilágítása műszaki feltételeinek biztosítása” tárgyú Ajánlatkérés során ezennel felelősségem tudatában

nyilatkozom,

hogy

· Társaságunkkal szemben az Ajánlattételi felhívásban előírt kizáró okok nem állnak fenn,
· Társaságunk a 2011. évi CXCVI. tv. 3. § (1) bek. 1. pontja szerint átlátható szervezet, és
· Társaságunk 
· önállóan1
· alvállalkozó(k) bevonásával [footnoteRef:1] [1:  megfelelőt kérjük X-el jelölni] 

megfelel az Ajánlattételi felhívásban előírt műszaki-szakmai és gazdasági-pénzügyi alkalmassági feltételeknek.

Kelt: ……………………………………..




	……………………………………………
cégszerű aláírás






